pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ยืนยันรัฐบาลให้ความสำคัญปัญหา PM2.5 ใช้มาตรการ Negative incentive กำจัดการเผาทำลาย หากใครเผาจะถูกตัดสิทธิ์การได้รับความช่วยเหลือจากรัฐ ย้ำบังคับใช้กฎหมายอย่างจริงจัง
วันพฤหัสบดีที่ 8 กุมภาพันธ์ 2567
08/02/2567
นายกฯ ยืนยันรัฐบาลให้ความสําคัญปัญหา PM2.5 ใช้มาตรการ Negative incentive กําจัดการเผาทําลาย หากใครเผาจะถูกตัดสิทธิ์การได้รับความช่วยเหลือจากรัฐ ย้ําบังคับใช้กฎหมายอย่างจริงจัง
นายกฯ ยืนยันรัฐบาลให้ความสําคัญปัญหา PM2.5 ใช้มาตรการ Negative incentive กําจัดการเผาทําลาย หากใครเผาจะถูกตัดสิทธิ์การได้รับความช่วยเหลือจากรัฐ ย้ําบังคับใช้กฎหมายอย่างจริงจังกับผู้ทําผิดกฎหมาย
วันนี้ (8 กุมภาพันธ์ 2567) เวลา 11.50 น. ณ ห้องประชุมสภาผู้แทนราษฎร ชั้น 2 อาคารรัฐสภา ถนนสามเสน เขตดุสิต กรุงเทพฯ ในการประชุมสภาผู้แทนราษฎร ชุดที่ 26 ปีที่ 1 ครั้งที่ 16 (สมัยสามัญประจําปีครั้งที่สอง) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ตอบกระทู้ถามสดด้วยวาจากรณีปัญหา PM2.5 ว่าเป็นปัญหาที่มีรากเหง้ามาจากปัญหาเศรษฐกิจ การใช้ไม้ขีดก้านเดียวนั้นมีราคาถูกมากในการที่จะเผาตอข้าว ซังข้าวโพด เพราะฉะนั้นเราจะต้องดูแล ควบคุมให้ดี ไม่ให้มีการเผาเกิดขึ้น ไม่ว่าจะเป็นการไถกลบ รวมถึงการให้องค์ความรู้กับเกษตรกร โดยในปัจจุบันนี้รัฐบาลให้ความสําคัญกับปัญหา PM2.5 ซึ่งทางนิติบัญญัติมีนายจักรพล ตั้งสุทธิธรรม รองเลขาธิการนายกรัฐมนตรีฝ่ายการเมือง เป็นประธานกรรมาธิการผลักดันพระราชบัญญัติอากาศสะอาดที่รวมกับร่างฯ ของประชาชนและพรรคการเมืองอีก 6 ฉบับ ได้ส่งเข้าสู่สภาฯ แล้ว
นายกรัฐมนตรีกล่าวถึงตัวเลขภายในประเทศบ่งชี้ว่า จุดความร้อน (Hotspot) ในประเทศไทยในช่วงเวลาเดียวกันกับปีที่ผ่านมามีการลดลงอย่างมีนัยยะ แต่เป็นที่น่าเสียดายเราไม่ได้อยู่เพียงประเทศเดียวในโลก เรามีเพื่อนบ้านที่อาจยังไม่มีปัจจัยในการตรวจสอบมากเท่าเรา ซึ่งประเทศเขาก็ปลูกพืชผลเหมือนเราอาจจะยังมีความเข้าใจผิดในการกําจัดซากพืชเหล่านี้ โดยเมื่อวานนี้ (7 ก.พ. 67) ได้มีการเจรจาทวิภาคีกับนายกรัฐมนตรีกัมพูชา เรื่องปัญหา PM2.5 ซึ่งเป็นเรื่องที่มีการหยิบยกขึ้นมาพูดคุยกัน ในช่วงที่ผ่านมาถือเป็นความโชคดีและมีปัญหาแฝงด้วย เนื่องจากราคาข้าวมีราคาที่ดี ทําให้ประชาชนอยากจะปลูกข้าวรอบสอง ทําให้มีการเร่งเผาทําลายวัชพืช โดยปัญหานี้ไม่ได้เกิดเฉพาะกับประเทศไทยเพียงประเทศเดียว แต่ปัญหานี้เกิดขึ้นในประเทศกัมพูชาเช่นกัน หลังจากมีการพูดคุยกันทั้งสองประเทศแล้วจะมีการแลกเปลี่ยนข้อมูลและตรวจจับผู้ที่เผาทําลายวัชพืชด้วย
นายกรัฐมนตรีกล่าวว่า เมื่อวันอังคาร (6 ก.พ. 67) ได้สั่งการคณะรัฐมนตรีให้มีการใช้มาตรการ Negative incentive ในการกําจัดการเผาป่า หากเกษตรกรรายใดมีการเผาอยู่ก็จะถูกตัดสิทธิ์ในการที่จะได้รับความช่วยเหลือจากรัฐบาล ใครที่ทําผิดกฎหมายอาจจะต้องมีการบังคับใช้กฎหมายโดยกระทรวงมหาดไทย ทั้งนี้เราจะไม่ใช้แค่มาตรการ Negative incentive อย่างเดียวแต่เราจะให้ความช่วยเหลือด้วยในแง่ของการจัดให้หน่วยงานต่าง ๆ เข้าไปช่วยเหลือในการขนวัชพืชเหล่านี้เข้ามาทําไบโอดีเซล ทําถ่านไร้ควันหรือทําปุ๋ยอินทรีย์ นอกจากนี้จะมีการให้ความรู้กับเกษตรกรอย่างต่อเนื่อง
รัฐบาลไทย-ข่าวทำเนียบรัฐบาล-นายกรัฐมนตรี เยือน ศรีลังกา เป็นแขกเกียรติยศในวันเอกราชศรีลังกา
วันพฤหัสบดีที่ 8 กุมภาพันธ์ 2567
นายกรัฐมนตรี เยือน ศรีลังกา เป็นแขกเกียรติยศในวันเอกราชศรีลังกา
วันเสาร์ที่ 3 กุมภาพันธ์ 2567
นายกรัฐมนตรี เยือน ศรีลังกา เป็นแขกเกียรติยศในวันเอกราชศรีลังกา
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง
เยือนสาธารณรัฐสังคมนิยมประชาธิปไตยศรีลังกาอย่างเป็นทางการ ระหว่างวันที่ 3-4 ก.พ.2567
ตามคําเชิญของนายรานิล วิกรมสิงเห ประธานาธิบดีแห่งสาธารณรัฐสังคมนิยมประชาธิปไตยศรีลังกา
เพื่อเป็นแขกเกียรติยศในโอกาสวันเอกราชสาธารณรัฐสังคมนิยมประชาธิปไตยศรีลังกา ครั้งที่ 76
และร่วมเป็นสักขีพยานในการลงนามความตกลงการค้าเสรีไทย-ศรีลังกา
พร้อมทั้งประชุมหารือกับผู้บริหารระดับสูงจากหน่วยงานทั้งรัฐและเอกชนของศรีลังกา
และร่วมกล่าวปาฐกถาในงานสัมมนาภายใต้หัวข้อ
“สํารวจช่องทางตลาดและเปิดประตูการค้าการลงทุนสู่ศรีลังกา”
เพื่อส่งเสริมการค้าการลงทุนระหว่างกันภายหลังการลงนามความตกลงการค้าเสรี
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.แรงงาน“พิพัฒน์” ร่วม ศรชล. ภาค 2 นำทีมลุยอ่าวไทย ดูแลแรงงานประมงให้ได้รับการคุ้มครองตามกฎหมาย ป้องกันค้ามนุษย์
วันพฤหัสบดีที่ 8 กุมภาพันธ์ 2567
08/02/2567
รมว.แรงงาน“พิพัฒน์” ร่วม ศรชล. ภาค 2 นําทีมลุยอ่าวไทย ดูแลแรงงานประมงให้ได้รับการคุ้มครองตามกฎหมาย ป้องกันค้ามนุษย์
รมว.แรงงาน“พิพัฒน์” ร่วม ศรชล. ภาค 2 นําทีมลุยอ่าวไทย ดูแลแรงงานประมงให้ได้รับการคุ้มครองตามกฎหมาย ป้องกันค้ามนุษย์
วันที่ 8 กุมภาพันธ์ 2567นายพิพัฒน์ รัชกิจประการ รัฐมนตรีว่าการกระทรวงแรงงานลงพื้นที่ตรวจบูรณาการคุ้มครองแรงงานในเรือประมงทะเลร่วมกับชุดสหวิชาชีพตรวจสภาพการจ้าง สภาพการทํางาน และการค้ามนุษย์ด้านแรงงานในเรือประมงทะเล โดยมีนายอารี ไกรนรา เลขานุการรัฐมนตรีว่าการกระทรวงแรงงาน นายภุชงค์ วรศรี ประจําสํานักเลขาธิการนายกรัฐมนตรี ปฏิบัติหน้าที่ประจํากระทรวงแรงงาน นายภูมิพัฒน์ เหมือนจันทร์ โฆษกกระทรวงแรงงาน (ฝ่ายการเมือง) นางโสภา เกียรตินิรชา อธิบดีกรมสวัสดิการและคุ้มครองแรงงาน นายสมาสภ์ ปัทมะสุคนธ์ ผู้ตรวจราชการกระทรวงแรงงานเข้าร่วม หัวหน้าส่วนราชการหน่วยงานสังกัดกระทรวงแรงงานจังหวัดนครศรีธรรมราช ผู้แทนกรมประมง กรมเจ้าท่า กองทัพเรือ ศรชล. กรมการปกครอง กองบังคับการตํารวจน้ํา สํานักงานตํารวจแห่งชาติ ให้การต้อนรับ ณ ท่าเทียบเรือขนอม ต.ขนอม อ.ขนอม จ.นครศรีธรรมราช
นายพิพัฒน์กล่าวว่า ในวันนี้ผมพร้อมด้วยผู้บริหารกระทรวงแรงงานและชุดสหวิชาชีพจากหน่วยงานที่เกี่ยวข้องได้ลงพื้นที่จังหวัดนครศรีธรรมราช เพื่อตรวจบูรณาการคุ้มครองแรงงานในเรือประมงทะเล ขณะทําการประมง ให้ได้รับสิทธิประโยชน์ตามกฎหมายคุ้มครองแรงงานและกฎหมายอื่นที่เกี่ยวข้อง เพื่อให้แน่ใจว่าแรงงานจะได้รับการคุ้มครองตามกฎหมายตามหลักสากล ไม่ว่าจะเป็นในเรื่องของความปลอดภัยในการทํางาน มีสภาพความเป็นอยู่ที่เหมาะสม มียารักษาโรค อาหาร น้ํา และเครื่องอุปโภคบริโภคขั้นพื้นฐานอย่างเพียงพอ ส่งผลให้มีคุณภาพชีวิตที่ดี ได้รับค่าจ้าง ค่าตอบแทน ที่เป็นธรรมโดยไม่เลือกปฏิบัติ รวมทั้งส่งเสริมความร่วมมือนายจ้าง เจ้าของเรือ แรงงานประมง และผู้เกี่ยวข้อง เพื่อสร้างความตระหนักถึงความรับผิดชอบทางสังคมของธุรกิจ รวมถึงส่งเสริมการป้องกันการค้ามนุษย์ด้านแรงงานและการใช้แรงงานเด็กในรูปแบบที่เลวร้าย นําไปสู่การสร้างความมั่นคงทางสังคม ความรู้สึกถึงงานที่มีคุณค่า และการยกระดับคุณภาพชีวิตแรงงาน ทั้งนี้ จังหวัดนครศรีธรรมราช มีเรือประมง 9,608 ลํา มีแรงงานประมงทะเล จํานวน 11,567 คน สัญชาติไทย 6,878 คน รองลงมา เป็นเมียนมา 3,857 คน กัมพูชาช 672 คน ลาว 156 คน และอื่นๆ 4 คน
นายพิพัฒน์กล่าวเพิ่มเติมว่า การตรวจบูรณาการเรือประมงกลางทะเลในวันนี้ มีการตรวจสภาพการจ้าง สภาพการทํางานบนเรือประมงจํานวน 1 ลํา ชื่อเรือ ล.สังข์วัฒนา 5 จากการตรวจสอบพบว่า มีลูกจ้างทํางานบนเรือประมงทั้งสิ้น 35 คน เป็นแรงงานไทย 24 คน เมียนมา 3 คน กัมพูชา 7 คน และสัญชาติอื่น อีก 1 คน นายจ้างมีการปฏิบัติถูกต้องตามกฎหมายทั้งในเรื่องสภาพการจ้างการทํางาน สภาพแวดล้อมในการทํางาน ไม่พบการค้ามนุษย์ด้านแรงงานในเรือประมงทะเล ซึ่งการลงพื้นที่ครั้งนี้เป็นการตรวจบูรณาการร่วมกับหลายภาคส่วนเพื่อเป็นแนวทางในการตรวจสภาพการจ้างการทํางานและการป้องกันการค้ามนุษย์ในกิจการประมง รวมทั้งการสร้างการรับรู้เรื่องกฎหมายคุ้มครองแรงงาน ทั้งด้านสภาพการจ้างสภาพการ ทํางาน ความปลอดภัยในการทํางาน และการป้องกันการค้ามนุษย์ด้านแรงงาน ให้ผู้ประกอบการปฏิบัติให้ถูกต้องตามกฎหมาย อันจะส่งผลให้ลูกจ้างได้รับการคุ้มครองสิทธิประโยชน์ตามที่กฎหมายกําหนดและร่วมกันในการขับเศรษฐกิจในพื้นที่และประเทศต่อไป
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-อนุมัติแก้ พ.ร.ก.การประมง ส่งเสริมการทำประมงในประเทศอย่างมีประสิทธิภาพ
วันพฤหัสบดีที่ 8 กุมภาพันธ์ 2567
08/02/2567
อนุมัติแก้ พ.ร.ก.การประมง ส่งเสริมการทําประมงในประเทศอย่างมีประสิทธิภาพ
วันพฤหัสบดีที่ 1 กุมภาพันธ์ 2567
ต่อจากนี้ไป ขอเชิญรับฟังไทยคู่ฟ้า
รัฐบาลอนุมัติหลักการร่าง พ.ร.บ.แก้ไขเพิ่มเติม พ.ร.ก.การประมง พ.ศ.2558
เนื่องจากบทบัญญัติบางประการของ พ.ร.ก.การประมง พ.ศ.2558 และ ฉบับที่ 2 พ.ศ.2560
ไม่สอดคล้องกับวิธีการทําประมงในประเทศ
เป็นอุปสรรคต่อการประกอบอาชีพประมงจนถึงส่งผลกระทบให้ชาวประมงบางส่วนต้องเลิกอาชีพการทําประม
งไป สําหรับร่าง พ.ร.บ. ฉบับนี้
กรมประมงได้จัดทําการรับฟังความคิดเห็นจากผู้มีส่วนเกี่ยวข้องและจัดทํารายงานวิเคราะห์ผลกระทบที่อาจเกิ
ดขึ้นจากกฎหมาย พร้อมทั้งเผยแพร่ผลให้ประชาชนได้รับทราบแล้ว
กฎหมายฉบับนี้พร้อมทั้งกฎหมายลําดับรองอีกจํานวน 21 ฉบับ จะบรรเทาความเดือดร้อนของประชาชน
และส่งเสริมการทําการประมงให้มีประสิทธิภาพมากยิ่งขึ้น โดยไม่ขัดต่อหลักการของ IUU
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงคมนาคมจัดพิธีมอบตราสัญลักษณ์งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมชนมพรรษา 6 รอบ 28 กรกฎาคม 2567
วันพฤหัสบดีที่ 8 กุมภาพันธ์ 2567
กระทรวงคมนาคมจัดพิธีมอบตราสัญลักษณ์งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมชนมพรรษา 6 รอบ 28 กรกฎาคม 2567
....
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม เป็นประธานพิธีมอบตราสัญลักษณ์งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมชนมพรรษา 6 รอบ 28 กรกฎาคม 2567 ให้แก่หน่วยงานในสังกัดกระทรวงคมนาคม พร้อมเชิญชวนให้ทุกหน่วยงานร่วมแสดงความจงรักภักดีและสํานึกในพระมหากรุณาธิคุณ และร่วมประชาสัมพันธ์การจัดงานเฉลิมพระเกียรติพระบาทสมเด็จพระเจ้าอยู่หัว โดยมี นางมนพร เจริญศรี นายสุรพงษ์ ปิยะโชติ รัฐมนตรีช่วยว่าการกระทรวงคมนาคม นายชยธรรม์ พรหมศร ปลัดกระทรวงคมนาคม พร้อมด้วยผู้บริหารระดับสูงและหัวหน้าหน่วยงานในสังกัดกระทรวงคมนาคม เข้าร่วมพิธี เมื่อวันที่ 7 กุมภาพันธ์ 2567 ณ ห้องประชุมราชรถสโมสร กระทรวงคมนาคม
นายสุริยะ จึงรุ่งเรืองกิจ กล่าวว่า เนื่องในปี 2567 เป็นปีมหามงคลที่พระบาทสมเด็จ
พระเจ้าอยู่หัว เฉลิมพระชนมพรรษา 6 รอบ รัฐบาลจึงได้กําหนดจัดงานเฉลิมพระเกียรติฯ โดยกําหนดชื่อ
พระราชพิธีว่า “พระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567” ภาษาอังกฤษว่า “The Celebration on the Auspicious of His Majesty the King’s 6th Cycle Birthday Anniversary 28th July 2024” และชื่อการจัดงานว่า “การจัดงานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567” โดยกําหนดขอบเขตการจัดงานตลอดทั้งปี 2567 และเพื่อแสดงความจงรักภักดีต่อสถาบันพระมหากษัตริย์และน้อมรําลึกในพระมหากรุณาธิคุณ
ของพระบาทสมเด็จพระเจ้าอยู่หัว ขอเชิญชวนหน่วยงานในสังกัดกระทรวงฯ จัดตั้งโต๊ะหมู่ประดิษฐานพระบรมฉายาลักษณ์พร้อมเครื่องราชสักการะ ตกแต่งสถานที่ประดับพระบรมฉายาลักษณ์ ประดับธงชาติไทยคู่กับธงตราสัญลักษณ์ฯ พร้อมประดับผ้าระบายสีเหลืองร่วมกับผ้าระบายสีขาว ตามอาคารสถานที่ของหน่วยงาน
และจัดการลงนามถวายพระพรภายในหน่วยงานหรือทางเว็บไซต์อย่างต่อเนื่องและพร้อมเพียงกัน รวมทั้งขอความร่วมมือหน่วยงานให้การสนับสนุนและประชาสัมพันธ์การจัดกิจกรรมเฉลิมพระเกียรติฯ ให้ประชาชนได้รับทราบเพื่อร่วมเป็นส่วนหนึ่งในการจัดกิจกรรมเฉลิมพระเกียรติฯ ในวาระมหามงคลนี้ด้วย
ทั้งนี้ กระทรวงได้มีการแต่งตั้งคณะกรรมการอํานวยการจัดงานและคณะอนุกรรมการขับเคลื่อนการจัดงานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 เพื่อกําหนดนโยบายและแนวทางการจัดงานของหน่วยงานในสังกัดกระทรวงฯ ในการดําเนินโครงการและกิจกรรมการจัดงานเฉลิมพระเกียรติฯ อย่างสมพระเกียรติ เป็นไปด้วยความ
เรียบร้อยและสําเร็จลุล่วงตามวัตถุประสงค์ทุกประการ
รัฐบาลไทย-ข่าวทำเนียบรัฐบาล-กระทรวงยุติธรรม ร่วมแสดงความยินดีในโอกาสวันชาติญี่ปุ่น และวันคล้ายวันพระราชสมภพของสมเด็จพระจักรพรรดินารูฮิโตะ
วันพฤหัสบดีที่ 8 กุมภาพันธ์ 2567
08/02/2567
กระทรวงยุติธรรม ร่วมแสดงความยินดีในโอกาสวันชาติญี่ปุ่น และวันคล้ายวันพระราชสมภพของสมเด็จพระจักรพรรดินารูฮิโตะ
กระทรวงยุติธรรม ร่วมแสดงความยินดีในโอกาสวันชาติญี่ปุ่น และวันคล้ายวันพระราชสมภพของสมเด็จพระจักรพรรดินารูฮิโตะ
เมื่อวันพุธที่ ๗ กุมภาพันธ์ ๒๕๖๗ เวลา ๑๘.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม ร่วมแสดงความยินดีเนื่องในโอกาสวันชาติญี่ปุ่น เฉลิมฉลองครบรอบ ๖๔ พรรษา สมเด็จพระจักรพรรดินารูฮิโตะ โดยมีนายคาซูยะ นาชิดะ (H.E. Mr. Nashida Kazuya) เอกอัครราชทูตญี่ปุ่นประจําประเทศไทย ให้การต้อนรับ ณ ห้อง Plenary Hall ศูนย์ประชุมแห่งชาติสิริกิติ์ ในโอกาสนี้ เอกอัครราชทูตฯ ได้กล่าวถึงความร่วมมือร่วมมือของญี่ปุ่นและไทยในหลายด้านตลอดระยะเวลาที่ผ่านมา โดยเฉพาะด้านการท่องเที่ยว และการค้าการลงทุน และพร้อมที่จะสานต่อความร่วมมืออย่างใกล้ชิดในด้านอื่นๆ พร้อมทั้งได้กล่าวอําลาตําแหน่งและขอบคุณทุกภาคส่วนที่ให้ความร่วมมือและสนับสนุนการปฏิบัติภารกิจมาอย่างต่อเนื่องโดยพร้อมที่จะเสริมสร้างเสถียรภาพและความมั่นคงร่วมกันฉันมิตรกับประเทศไทยต่อไป
รัฐบาลไทย-ข่าวทำเนียบรัฐบาล-การทางพิเศษแห่งประเทศไทย ชี้แจงข้อเท็จจริงกรณีด่านฯ ลุมพินีแห่งใหม่เชื่อมต่อทางพิเศษเฉลิมมหานคร
วันพฤหัสบดีที่ 8 กุมภาพันธ์ 2567
การทางพิเศษแห่งประเทศไทย ชี้แจงข้อเท็จจริงกรณีด่านฯ ลุมพินีแห่งใหม่เชื่อมต่อทางพิเศษเฉลิมมหานคร
...
ตามที่สื่อสังคมออนไลน์ได้โพสต์ แชร์ภาพ และข้อความกรณีการก่อสร้างด่านฯ ลุมพินีแห่งใหม่ เข้าเชื่อมต่อกับทางพิเศษเฉลิมมหานคร บริเวณทางราบบ่อนไก่ ของการทางพิเศษแห่งประเทศไทย (กทพ.) โดยตั้งคําถามว่า เป็นการเอื้อประโยชน์แก่บริษัทเอกชน และจะเป็นการเพิ่มปัญหาจราจรจุดเชื่อมต่อบนทางพิเศษ บริเวณดังกล่าว รวมถึงอาจทําให้เกิดอุบัติเหตุได้ นั้น กทพ. ขอเรียนชี้แจงข้อเท็จจริงในเรื่องดังกล่าวว่า โครงการทางเชื่อมต่อทางพิเศษเฉลิมมหานครและถนนวิทยุ ประกอบด้วยโครงข่ายถนนเชื่อมต่อจากทางพิเศษเฉลิมมหานคร บริเวณบ่อนไก่ไปยังถนนวิทยุ และด่านเก็บค่าผ่านทางพิเศษลุมพินีซึ่งเป็นด่านเก็บค่าผ่านทางแห่งใหม่ โดยโครงการนี้มีที่มาจากมติของคณะอนุกรรมการประสานงานการบริหารการจราจรในทางพิเศษ ในการประชุม ครั้งที่ 1/2561 เมื่อวันที่ 16 ตุลาคม 2560 ซึ่งได้มอบหมายให้ กทพ. ศึกษาแนวทางแก้ไขปัญหาการจราจรติดขัดบริเวณทางขึ้น - ลงทางพิเศษ เนื่องจากการจราจรติดขัดสะสมจากถนนสายหลัก โดยเฉพาะช่วงเวลาเร่งด่วนเช้าและช่วงเวลาเร่งด่วนเย็น ซึ่งถนนพระรามที่ 4 บริเวณทางขึ้น - ลงด่านเก็บค่าผ่านทางพิเศษพระรามที่สี่ ของทางพิเศษเฉลิมมหานครเป็นพื้นที่หนึ่งที่ประสบปัญหาดังกล่าว จากสภาพการจราจรที่หนาแน่นโดยเฉพาะในช่วงเวลาเร่งด่วน ทําให้เกิดปัญหาการจราจรติดขัดทั้งบริเวณทางขึ้น - ลงถนนพระรามที่ 4 และโครงข่ายถนนบริเวณโดยรอบ ได้แก่ ถนนพระรามที่ 4 และถนนวิทยุ ซึ่ง กทพ. ได้ศึกษาแนวทางแก้ไขปัญหาการจราจรและเพิ่มประสิทธิภาพในการให้บริการทางพิเศษบริเวณดังกล่าวแล้ว เห็นสมควรพัฒนาเป็นโครงการทางเชื่อมต่อทางพิเศษเฉลิมมหานครและถนนวิทยุ เพื่อลดความแออัดของโครงข่ายถนนโดยรอบและเป็นทางเลือกในการเดินทางสําหรับประชาชนในการใช้บริการทางพิเศษ โดยผลการศึกษาด้านการจราจรของโครงข่ายถนนโดยรอบพื้นที่ในกรณีมีโครงการทางเชื่อมต่อทางพิเศษเฉลิมมหานครและถนนวิทยุ พบว่า ความล่าช้า (Delay) และความหนาแน่นปริมาณจราจรบนโครงข่ายถนนลดลงจากเดิม กล่าวคือ บริเวณทางแยกใต้ทางพิเศษเฉลิมมหานครตัดถนนพระรามที่ 4 ความล่าช้าลดลงร้อยละ 10 - 17 และบริเวณแยกวิทยุความล่าช้าลดลงร้อยละ 2 - 5 ความหนาแน่นบนช่วงถนนพระรามที่ 4 ระหว่างแยกใต้ทางพิเศษเฉลิมมหานครกับแยกวิทยุ ขาเข้าเมืองลดลงร้อยละ 8 - 10 และขาออกเมืองลดลงร้อยละ 3 - 5 สรุปได้ว่าโครงการฯ มีส่วนสําคัญที่ช่วยลดปัญหาการจราจรติดขัดบนถนนวิทยุ และถนนพระราม 4 และลดระยะเวลาในการเดินทาง ผู้ที่เดินทางจากถนนวิทยุสามารถเข้าสู่ทางพิเศษเฉลิมมหานครได้โดยตรง รวมถึงประชาชนที่อาศัยในพื้นที่ชุมชนบ่อนไก่ และชุมชนโดยรอบสามารถใช้ถนนปลูกจิตเพื่อเชื่อมเข้าไปยังทางพิเศษเฉลิมมหานครได้ และเป็นการช่วยลดปัญหาแถวคอยบริเวณหน้าด่านเก็บค่าผ่านทางพระรามที่สี่ 2 อีกด้วย สําหรับด่านฯ ลุมพินีประกอบด้วยช่องเก็บค่าผ่านทางพิเศษจํานวน 4 ช่องทาง เป็นระบบเงินสด (MTC) จํานวน 2 ช่อง และระบบอัตโนมัติ (ETC) จํานวน 2 ช่อง โดยได้ออกแบบถนนในโครงการตามหลักวิศวกรรมจราจรให้สามารถเชื่อมเข้าสู่ทางพิเศษได้อย่างปลอดภัย โดยโครงการฯ ดังกล่าว กทพ. ไม่ได้เสียค่าใช้จ่ายในการก่อสร้างแต่อย่างใด และเป็นไปเพื่อประโยชน์ของประชาชนผู้ใช้รถทุกคน ทั้งยังช่วยแก้ไขปัญหาการจราจรในภาพรวมได้เป็นอย่างดี ทั้งนี้ กทพ. มีกําหนดเปิดให้บริการด่านเก็บค่าผ่านทางพิเศษลุมพินี ในวันที่ 15 มีนาคม 2567
รัฐบาลไทย-ข่าวทำเนียบรัฐบาล-"พล.ต.อ.พัชวาท" เปิดเวที CAL Forum #3 รวมผู้นำภาครัฐ ภาคเอกชน แสดงพลังร่วมลดก๊าซเรือนกระจก มุ่งสู่การพัฒนาที่ยั่งยืน
วันพุธที่ 7 กุมภาพันธ์ 2567
"พล.ต.อ.พัชวาท" เปิดเวที CAL Forum #3 รวมผู้นําภาครัฐ ภาคเอกชน แสดงพลังร่วมลดก๊าซเรือนกระจก มุ่งสู่การพัฒนาที่ยั่งยืน
"พล.ต.อ.พัชวาท" เปิดเวที CAL Forum #3 รวมผู้นําภาครัฐ ภาคเอกชน แสดงพลังร่วมลดก๊าซเรือนกระจก มุ่งสู่การพัฒนาที่ยั่งยืน
"พล.ต.อ.พัชวาท" เปิดเวที CAL Forum #3 รวมผู้นําภาครัฐ ภาคเอกชน แสดงพลังร่วมลดก๊าซเรือนกระจก มุ่งสู่การพัฒนาที่ยั่งยืน
วันที่ 7 กุมภาพันธ์ 2567 เวลา 17.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานพิธีเปิดเวทีแลกเปลี่ยนประสบการณ์ Climate Action Leaders Forum รุ่น 3 : CAL Forum #3 พร้อมกล่าวขอบคุณผู้นําองค์กรทั้งหน่วยงานภาครัฐ ภาคเอกชน ภาคการศึกษา สื่อมวลชน ตลอดจนองค์กรอิสระ ทั้ง 69 ท่าน ที่ได้เข้าร่วมเวทีผู้นําในครั้งนี้ เพื่อมาร่วมหารือแลกเปลี่ยนมุมมองทางความคิดและประสบการณ์ในการมีส่วนร่วมลดโลกร้อน เพื่อปกป้อง รักษาประเทศ และโลกใบนี้ไว้ให้กับคนรุ่นปัจจุบัน และคนรุ่นถัดไป ให้ได้รับประโยชน์สูงสุดและเกิดการพัฒนาที่ยั่งยืน ทั้งนี้ ภายในพิธีเปิดยังได้รับเกียรติจาก ร.อ.รชฏ พิสิษฐบรรณกร ผู้ช่วยรัฐมนตรีประจํากระทรวงฯ และนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ตลอดจนผู้นํา CAL Forum รุ่นที่ 1 และ 2 เข้าร่วมในพิธี ณ สโมสรราชพฤกษ์ โครงการ North Park กรุงเทพฯ
โครงการ Climate Action Leaders Forum รุ่น 3 หรือ CAL Forum #3 เป็นโครงการที่กระทรวงทรัพยากรธรรมชาติและสิ่งแวดล้อม โดยองค์การบริหารจัดการก๊าซเรือนกระจก (องค์การมหาชน) ร่วมกับ กรมการเปลี่ยนแปลงสภาพภูมิอากาศและสิ่งแวดล้อม และสํานักงานนโยบายและแผนทรัพยากรธรรมชาติและสิ่งแวดล้อม จัดขึ้นต่อเนื่องเป็นครั้งที่ 3 ในรูปแบบเวทีที่เรียนเชิญผู้นําองค์กรภาคส่วนต่าง ๆ ที่มีประสบการณ์ มีความสนใจ ร่วมดําเนินงานลดก๊าซเรือนกระจก ลดโลกร้อน เข้าร่วมพบปะพูดคุย แลกเปลี่ยน แนวคิด และประสบการณ์ ในรูปแบบ Series of Conferences ตลอดจนการศึกษาดูงานโครงการ T-VER คาร์บอนเครดิตในประเทศ โครงการคาร์บอนเครดิต ด้านป่าไม้ และด้านพลังงาน ณ จังหวัดระยอง เพื่อสร้างให้เป็นเวทีระดับผู้นํารูปแบบใหม่ในการร่วมกันแลกเปลี่ยนมุมมองแนวคิด ประสบการณ์ การมีส่วนร่วมลดโลกร้อนในทุกมิติเพื่อมุ่งสู่การพัฒนาที่ยั่งยืน
รัฐบาลไทย-ข่าวทำเนียบรัฐบาล-​ปรึกษาฯ ดนัยณัฏฐ์ ร่วมการประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ (กพต.) ครั้งที่ 1/2567
วันพฤหัสบดีที่ 8 กุมภาพันธ์ 2567
08/02/2567
​ปรึกษาฯ ดนัยณัฏฐ์ ร่วมการประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ (กพต.) ครั้งที่ 1/2567
​ปรึกษาฯ ดนัยณัฏฐ์ ร่วมการประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ (กพต.) ครั้งที่ 1/2567
วันที่ 7 กุมภาพันธ์ 2567 นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม เป็นผู้แทนรัฐมนตรีว่าการกระทรวงอุตสาหกรรม เข้าร่วมการประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ (กพต.) ครั้งที่ 1/2567 โดยมีนายสมศักดิ์ เทพสุทิน รองนายกรัฐมนตรี เป็นประธานการประชุมฯ
ซึ่งมีวาระการหารือเกี่ยวกับการแก้ไขปัญหาและการช่วยเหลือฟื้นฟูในการเกิดอุทกภัยพื้นที่จังหวัดชายแดนภาคใต้ การแก้ไขปัญหายาเสพติดในมิติของศาสนา การพัฒนา และชุมชนพหุวัฒนธรรม
และการติดตามความก้าวหน้าโครงการต่างๆ ที่เกี่ยวข้อง รวมถึงความคืบหน้าการดําเนินโครงการต่าง ๆ ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล
รัฐบาลไทย-ข่าวทำเนียบรัฐบาล-Krungthai COMPASS คาด กนง.ยังไม่ปรับทิศทางของการดำเนินนโยบายการเงินในระยะอันใกล้ เหตุเศรษฐกิจยังมีแนวโน้มขยายตัว
วันพฤหัสบดีที่ 8 กุมภาพันธ์ 2567
08/02/2567
Krungthai COMPASS คาด กนง.ยังไม่ปรับทิศทางของการดําเนินนโยบายการเงินในระยะอันใกล้ เหตุเศรษฐกิจยังมีแนวโน้มขยายตัว
ศูนย์วิจัย Krungthai COMPASS ชี้ กนง. มีมติ 5 ต่อ 2 เสียง ให้คงอัตราดอกเบี้ยนโยบายที่ร้อยละ 0.25 ต่อปี โดยประเมินว่าเศรษฐกิจไทยมีแนวโน้มขยายตัวชะลอลงกว่าคาด
ศูนย์วิจัย Krungthai COMPASS ชี้ กนง. มีมติ 5 ต่อ 2 เสียง ให้คงอัตราดอกเบี้ยนโยบายที่ร้อยละ 0.25 ต่อปี โดยประเมินว่าเศรษฐกิจไทยมีแนวโน้มขยายตัวชะลอลงกว่าคาด ซึ่งในปี 2567 ประเมินว่าจะเติบโตในช่วงร้อยละ 2.5-3.0 ส่วนอัตราเงินเฟ้อทั่วไปมีแนวโน้มลดลงกว่าที่มองไว้เดิม ทั้งนี้ระบุว่าอัตราเงินเฟ้อที่ต่ําในปัจจุบันไม่ได้บ่งชี้ถึงอุปสงค์ที่อ่อนแอ คาดว่าอัตราเงินเฟ้อทั่วไปปี 2567 มีแนวโน้มทรงตัวในระดับต่ําใกล้เคียงร้อยละ 1
Krungthai COMPASS มอง กนง. ส่งสัญญาณถึงท่าทีที่ผ่อนคลายมากขึ้น แต่ประเมินว่าจะยังไม่ปรับทิศทางของการดําเนินนโยบายการเงินในระยะอันใกล้ เนื่องจากเศรษฐกิจยังอยู่ในทิศทางขยายตัวและ กนง. จําเป็นต้องรอความชัดเจนของข้อมูลต่างๆในระยะต่อไป ขณะที่มีความเสี่ยงที่อาจกดดันให้เงินเฟ้อเร่งตัวขึ้นได้ในอนาคต อีกทั้งยังต้องติดตามการปรับทิศทางนโยบายการเงินของธนาคารกลางหลักในต่างประเทศ
รัฐบาลไทย-ข่าวทำเนียบรัฐบาล-รมช.เกรียง ลงพื้นที่จ.ขอนแก่น ตรวจเยี่ยมมอบนโยบาย เน้นป้องกันอุบัติภัย ลดความสูญเสีย พร้อมสั่งการให้จังหวัดทำงานร่วมกับหน่วยงานต่าง ๆ เตรียมรับมือภัยแล้ง รวมถึงสนองนโยบายแก้จน
วันพฤหัสบดีที่ 8 กุมภาพันธ์ 2567
08/02/2567
รมช.เกรียง ลงพื้นที่จ.ขอนแก่น ตรวจเยี่ยมมอบนโยบาย เน้นป้องกันอุบัติภัย ลดความสูญเสีย พร้อมสั่งการให้จังหวัดทํางานร่วมกับหน่วยงานต่าง ๆ เตรียมรับมือภัยแล้ง รวมถึงสนองนโยบายแก้จน
รมช.เกรียง ลงพื้นที่จ.ขอนแก่น ตรวจเยี่ยมมอบนโยบาย เน้นป้องกันอุบัติภัย ลดความสูญเสีย พร้อมสั่งการให้จังหวัดทํางานร่วมกับหน่วยงานต่าง ๆ เตรียมรับมือภัยแล้ง รวมถึงสนองนโยบายแก้จน ด้วยการลดรายจ่าย เพิ่มรายได้ ขยายโอกาสให้ประชาชนอยู่ดีกินดี
วันนี้ 7 ก.พ. 67 นายเกรียง กัลป์ตินันท์ รัฐมนตรีช่วยว่าการกระทรวงมหาดไทย พร้อมด้วย นายชูวิทย์ พิทักษ์พรพัลลภ ผู้ช่วยรัฐมนตรีประจํากระทรวงมหาดไทย นายสมชัย อัศวชัยโสภณ ที่ปรึกษารัฐมนตรีช่วยว่าการกระทรวงมหาดไทย นายสหรัฐ วงศ์สกุลวิวัฒน์ รองอธิบดีกรมป้องกันและบรรเทาสาธารณภัย และคณะทํางานรัฐมนตรีช่วยว่าการกระทรวงมหาดไทย ประชุมตรวจเยี่ยมและมอบนโยบายในพื้นที่จังหวัดขอนแก่น ณ ศูนย์ป้องกันและบรรเทาสาธารณภัยเขต 6 เพื่อวางแนวทางป้องกันและบรรเทาสาธารณภัย โดยมี นายไกรสร กองฉลาด ผู้ว่าราชการจังหวัดขอนแก่น นายยุทธพร พิรุณสาร รองผู้ว่าราชการจังหวัดขอนแก่น นายประจวบ รักแพทย์ ปลัดจังหวัดขอนแก่น นายศิริศักดิ์ สกุลโสรัจจะ ผู้อํานวยการศูนย์ป้องกันและบรรเทาสาธารณภัย เขต 6 ขอนแก่น นายโชคชัย ศรีหิรัญรัตน์ ท้องถิ่นจังหวัดขอนแก่น นางสาวอัญชนิดา กมลเพ็ชร พัฒนาการจังหวัดขอนแก่น และผู้แทนหน่วยงานที่เกี่ยวข้องร่วมประชุมและลงพื้นที่
นายเกรียงฯ กล่าวว่า ให้เน้นย้ําในเรื่องการให้ความช่วยเหลือประชาชนในด้านต่าง ๆ ทั้งเรื่องของการลดอุบัติภัยและความสูญเสียจากอุบัติเหตุ รวมถึงการเตรียมการรับมือกับปัญหาเรื่องของภัยแล้ง โดยให้จังหวัดรวมไปถึงหน่วยงานต่าง ๆ และกรมป้องกันและบรรเทาสาธารณภัยในพื้นที่ ทํางานร่วมกันแบบบูรณาการ สํารวจและแก้ปัญหาในเชิงรุก เน้นเชิงป้องกันไม่ให้เกิดปัญหามากกว่าการบรรเทาปัญหา
นายเกรียงฯ กล่าวเพิ่มว่า สําหรับในเรื่องการป้องกันอุบัติเหตุก็อยากให้ทุกฝ่ายทํางานในเชิงรุก โดยเฉพาะเรื่องของการสวมหมวกกันน็อคเพื่อลดความสูญเสียจากอุบัติเหตุ และเข้มงวดเรื่องของการเดินทางและการจราจร ไม่เพียงเฉพาะช่วงเทศกาล แต่จะต้องทําอย่างต่อเนื่อง เพื่อให้เกิดผลในภาพรวม ลดความสูญเสียให้กับประชาชน ส่วนปัญหาเรื่องของภัยแล้ง และภัยสาธารณภัยอื่นๆ ก็ได้ให้ทาง ปภ. ในพื้นที่สํารวจเครื่องมืออุปกรณ์ต่าง ๆ ซึ่งจะต้องใช้ให้เกิดประโยชน์สูงสุด คุ้มค่ากับงบประมาณ โดยเน้นให้ประชาชนมีน้ําเพียงพอสําหรับการอุปโภคบริโภค และจากข้อมูลน้ําจากแหล่งน้ําสําคัญ ๆ ก็ยังมีเพียงพอ โดยขอให้จังหวัด และทางปภ. แจ้งความต้องการมายังส่วนกลาง ซึ่งกระทรวงฯพร้อมดําเนินการช่วยเหลือในเรื่องสําคัญ ๆ ได้ทันที
"นอกจากนี้ ยังเน้นให้ทุกฝ่ายดําเนินการตามนโยบายปัญหาปากท้อง ด้วยลดรายจ่าย เพิ่มรายได้ ขยายโอกาส เพื่อให้ประชาชนอยู่ดี กินดี ซึ่งเป็นสิ่งที่นายกรัฐมนตรี ได้เน้นย้ําเป็นนโยบายเร่งด่วนของรัฐบาล" นายเกรียงฯ กล่าวทิ้งท้าย
รัฐบาลไทย-ข่าวทำเนียบรัฐบาล-การตรวจราชการ ณ จังหวัดสระบุรีและจังหวัดลพบุรี
วันพฤหัสบดีที่ 8 กุมภาพันธ์ 2567
การตรวจราชการ ณ จังหวัดสระบุรีและจังหวัดลพบุรี
วันที่ 9 กุมภาพันธ์ 2567
การตรวจราชการ ณ จังหวัดสระบุรีและจังหวัดลพบุรี
ของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง
รัฐบาลไทย-ข่าวทำเนียบรัฐบาล-ด่วน ! กรมการจัดหางาน รับสมัครคนทำงานมาเก๊า เงินเดือนสูงสุดร่วม 7 หมื่นบาท สมัครภายใน13 ก.พ. นี้
วันพฤหัสบดีที่ 8 กุมภาพันธ์ 2567
08/02/2567
ด่วน ! กรมการจัดหางาน รับสมัครคนทํางานมาเก๊า เงินเดือนสูงสุดร่วม 7 หมื่นบาท สมัครภายใน13 ก.พ. นี้
กรมการจัดหางาน เปิดรับสมัคร พนักงานต้อนรับฯ พนักงานนวด บาร์เทนเดอร์ จํานวน 14 อัตรา เงินเดือนสูงสุดร่วม 7 หมื่นบาท ฟรี ! ตั๋วเครื่องบินไป-กลับ ประกันสุขภาพ พร้อมสวัสดิการตามกฎหมายแรงงานมาเก๊า สมัครได้ตั้งแต่บัดนี้ - 13 กุมภาพันธ์ 2567
นายสมชาย มรกตศรีวรรณ อธิบดีกรมการจัดหางาน เปิดเผยว่า กรมการจัดหางานเปิดรับสมัครคนหางานเพื่อไปทํางานในเขตบริหารพิเศษมาเก๊ากับนายจ้างบริษัท Galaxy Entertainment Group ซึ่งประกอบกิจการโรงแรม คาสิโน และร้านอาหาร 4 ตําแหน่ง รวม 14 อัตรา ได้แก่ พนักงานต้อนรับลูกค้าวีไอพี 5 อัตรา พนักงานนวด
5 อัตรา พนักงานฝ่ายต้อนรับวีไอพี 2 อัตรา และบาร์เทนเดอร์ 2 อัตรา เงินเดือนระหว่าง 49,396 - 68,725 บาท (อัตราแลกเปลี่ยน ณ วันที่ 7 กุมภาพันธ์ 2567 : 1 เหรียญมาเก๊า เท่ากับ 4.45 บาท) โดยนายจ้างจะจ่ายค่าโดยสารเครื่องบินจากกรุงเทพฯไปมาเก๊า และตั๋วขากลับหากทํางานครบตามสัญญาจ้าง จัดอาหารระหว่างเวลาที่ปฏิบัติหน้าที่ มีประกันสุขภาพและสวัสดิการตามกฎหมายแรงงานมาเก๊า ผู้สนใจสามารถยื่นใบสมัครทางอีเมล ได้ตั้งแต่บัดนี้จนถึงวันที่ 13 กุมภาพันธ์ 2567 โดยไม่เว้นวันหยุดราชการ (ยกเว้นวันที่ 13 กุมภาพันธ์ 2567 ยื่นภายในเวลา 16.00 น.)
นายสมชาย กล่าวว่า สําหรับตําแหน่งงานและคุณสมบัติ ที่นายจ้างแจ้งความต้องการมีจํานวน 4 ตําแหน่ง 14 อัตรา ดังนี้
1. พนักงานต้อนรับลูกค้าวีไอพี จํานวน 5 อัตรา ค่าจ้างเดือนละ 16,000 เหรียญมาเก๊า หรือประมาณ 68,725 บาท สามารถสื่อสารภาษาอังกฤษได้ดี ภาษาจีนกลางคล่อง และทํางานเป็นกะได้ตลอด 24 ชั่วโมง
2. พนักงานนวด จํานวน 5 อัตรา ค่าจ้างเดือนละ 13,000 เหรียญมาเก๊า หรือประมาณ 55,839 บาท สามารถสนทนาภาษาอังกฤษพื้นฐานได้ มีประสบการณ์ทํางานในศูนย์นวดของโรงแรมอย่างน้อย 2 ปี ได้รับประกาศนียบัตรรับรองด้านการนวดบําบัด
3. พนักงานฝ่ายต้อนรับวีไอพี จํานวน 2 อัตรา ค่าจ้างเดือนละ 14,000 เหรียญมาเก๊า หรือประมาณ 60,135 บาท ใช้ภาษาอังกฤษ จีนกลาง กวางตุ้งได้ดี มีประสบการณ์ทํางานอย่างน้อย 1 ปี ในโรงแรมระดับ 5 ดาวหรือโรงแรมที่มีชื่อเสียง หากมีประสบการณ์ด้านนางแบบหรือประกวดนางงามจะได้รับการพิจารณาเป็นพิเศษ
4. บาร์เทนเดอร์ จํานวน 2 อัตรา ค่าจ้างเดือนละ 11,500 เหรียญมาเก๊า หรือประมาณ 49,396 บาท สามารถพูดภาษาอังกฤษได้ดี ภาษาจีนคล่อง รู้เทคนิคการผสมเครื่องดื่มและบาร์เทนเดอร์ และทํางานเป็นกะได้ตลอด 24 ชั่วโมง
สําหรับการรับสมัครในครั้งนี้ เป็นการดําเนินการเพื่อจัดส่งคนหางานไปทํางานต่างประเทศโดยวิธีรัฐจัดส่ง คนหางานไม่เสียค่าสมัครหรือค่าบริการใดๆ ทั้งสิ้น ผู้ที่ได้รับการคัดเลือกไปทํางานจะมีค่าใช้จ่ายเท่าที่จําเป็น ได้แก่ ค่ารูปถ่าย ค่าทําหนังสือเดินทาง (กรณียังไม่มี) ค่าตรวจสุขภาพ ค่าตรวจสอบประวัติอาชญากรรม และค่าสมาชิกกองทุนเพื่อช่วยเหลือคนหางานไปทํางานต่างประเทศ รวมค่าใช้จ่ายทั้งสิ้นประมาณ 5,500 บาท โดยผู้ที่สนใจสามารถศึกษารายละเอียดการสมัครสอบ กําหนดการและวิธีการรับสมัครได้ที่เว็บไซต์กองบริหารแรงงานไทยไปต่างประเทศ doe.go.th/overseas หัวข้อ “ข่าวประกาศรับสมัคร” หรือ Facebook : แรงงานไทยไปต่างประเทศโดยรัฐจัดส่ง หรือสอบถามรายละเอียดเพิ่มเติมได้ที่ 0 2245 1034 หรือสายด่วนกระทรวงแรงงาน โทร. 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-“วราวุธ” รมว.พม. สั่งทุกหน่วยงาน พม. เพิ่ม มาตรการรักษาความปลอดภัยทางไซเบอร์ให้เข้มงวด แน่นหนา ป้องกันเกิดเหตุซ้ำ
วันพฤหัสบดีที่ 8 กุมภาพันธ์ 2567
“วราวุธ” รมว.พม. สั่งทุกหน่วยงาน พม. เพิ่ม มาตรการรักษาความปลอดภัยทางไซเบอร์ให้เข้มงวด แน่นหนา ป้องกันเกิดเหตุซ้ํา
“วราวุธ” รมว.พม. สั่งทุกหน่วยงาน พม. เพิ่ม มาตรการรักษาความปลอดภัยทางไซเบอร์ให้เข้มงวด แน่นหนา ป้องกันเกิดเหตุซ้ํา
วันที่ 8 กุมภาพันธ์ 2567 นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ให้สัมภาษณ์ถึงกรณี แฮกเกอร์ต่างประเทศประกาศขายข้อมูลในเว็บไซต์ อ้างเป็นข้อมูลส่วนบุคคลที่ได้จากกรมกิจการผู้สูงอายุ (ผส.) กระทรวงการพัฒนาสังคมและความมั่นคงของมนุษย์ (พม.) นําใช้ในทางมิชอบ ว่า กรณีที่ผู้ไม่หวังดีเข้ามาเจาะฐานข้อมูลของ ผส. และได้ข้อมูลไปจํานวนหนึ่ง แต่เท่าที่ตรวจสอบพบว่า ไม่ได้จํานวนมากเท่าที่เป็นข่าว
นายวราวุธ กล่าวต่อไปว่า ตนเองในฐานะรัฐมนตรีว่าการกระทรวง พม. ต้องกราบขออภัยต่อผู้สูงอายุและขอโทษประชาชนทุกคนที่เกิดเหตุการณ์นี้ขึ้น จากที่ผ่านมา กระทรวง พม. เข้าใจว่าระบบความปลอดภัยทางไซเบอร์ของกระทรวงนั้นมีเพียงพอ คือไม่ใช่ว่าไม่มี และเข้าใจว่าเพียงพอ แต่พอเกิดการพัฒนาทางเทคโนโลยีมากขึ้นๆ วันนี้ทําให้เราต้องกลับมาเพิ่มมาตรการให้มีความเข้มงวด ให้เข้มแข็งมากขึ้น ในการป้องกันฐานข้อมูลของพวกเรา
นายวราวุธ กล่าวต่ออีกว่า หลังเกิดเหตุการณ์ดังกล่าว กระทรวง พม. โดย ผส. ได้ดําเนินการแจ้งความกับทางกองบัญชาการตํารวจสืบสวนสอบสวนอาชญากรรมทางเทคโนโลยี หรือตํารวจไซเบอร์แล้วและได้ประสานงานขอให้ตรวจสอบว่าข้อมูลถูกนําไปใช้ในทางใดบ้าง และเร่งสืบหาให้ถึงตัวการที่ทําให้เกิดเหตุการณ์นี้ขึ้น
นายวราวุธ กล่าวต่อไปอีกว่า พร้อมกับได้มีการประชุมหารือ เพื่อหามาตรการรับมือในการป้องกันภัยไซเบอร์ ร่วมกับสํานักงานคณะกรรมการคุ้มครองข้อมูลส่วนบุคคล (สคส.) สํานักงานคณะกรรมการการรักษาความปลอดภัยไซเบอร์แห่งชาติ (สกมช.) ศูนย์เทคโนโลยีสารสนเทศและการสื่อสาร สํานักงานปลัดกระทรวง พม. และหน่วยงานที่เกี่ยวข้อง รวมถึงภาคเอกชน ซึ่งตนได้ใช้โอกาสนี้ ขอให้ปลัดกระทรวง พม. (นายอนุกูล ปีดแก้ว) ย้ําไปที่ทุกกรมและหน่วยงานภายใต้การดูแลของกระทรวง พม. ให้กลับไปทบทวนมาตรการรักษาความปลอดภัยทางไซเบอร์ของแต่ละหน่วยงานนั้น มีความปลอดภัย เข้มงวด และแน่นหนาแค่ไหนเพียงใด โดยจะเร่งดําเนินการและป้องกันไม่ให้เกิดเหตุการณ์เช่นนี้อีก
นายวราวุธ กล่าวเพิ่มเติมว่า ส่วนกรณีรายชื่อที่หลุดออกไปแล้ว ขอความกรุณาพี่น้องประชาชน โดยเฉพาะอย่างยิ่งผู้สูงอายุ ขอให้ระวังภัยทางไซเบอร์อีกส่วนหนึ่งก่อน เพราะมีผู้ไม่หวังดี มีคอลเซ็นเตอร์ มิจฉาชีพมากมาย ที่จะมาหาประโยชน์จากผู้สูงอายุ ซึ่งกระทรวง พม. มีโครงการต่างๆ เพื่อให้ความรู้กับผู้สูงอายุประกอบไปด้วย แต่ถ้ามีปัญหาเกิดขึ้น ขอความกรุณารีบโทรแจ้ง ฮอตไลน์ โทร 1300 ได้ตลอด 24 ชั่วโมง
มายังศูนย์เร่งรัดจัดการสวัสดิภาพประชาชน หรือ ศรส. ซึ่งเราจะได้เร่งประสานงานช่วยเหลือโดยทันที
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง#พมพอใจให้ทุกวัยพึงพอใจในพม
#พมหนึ่งเดียว #ศรส #พม #ผส # กรมกิจการผู้สูงอายุ
รัฐบาลไทย-ข่าวทำเนียบรัฐบาล-Cabinet approves in principle draft Act on Protection of Rights and Promotion of the Way of Life of Ethnic Groups
วันพฤหัสบดีที่ 8 กุมภาพันธ์ 2567
08/02/2567
Cabinet approves in principle draft Act on Protection of Rights and Promotion of the Way of Life of Ethnic Groups
Cabinet approves in principle draft Act on Protection of Rights and
Promotion of the Way of Life of Ethnic Groups
February 6, 2024, at 1200hrs, at the Command Building I, Government House, Prime Minister
and Minister of Finance Srettha Thavisin disclosed that the cabinet approved in principle the
draft Act on Protection of Rights and Promotion of the Way of Life of Ethnic Groups, and
subordinate legislations. It also ordered Office of Council of State and other concerned agencies
to scrutinize the draft bill to finetune and ensure that the bill does not contradict with other
laws before resubmitting to the cabinet and, later, to the Parliament, for final approval. The Act
on Protection of Rights and Promotion of the Way of Life of Ethnic Groups has been drafted on
the basis of cultural diversity to minimize disparity, prevent conflict, and protect the rights of the ethnic groups.
รัฐบาลไทย-ข่าวทำเนียบรัฐบาล-กยศ.เปิดให้ผู้กู้ยืมทำสัญญาปรับโครงสร้างหนี้ ผ่อนสูงสุด 15 ปี
วันพฤหัสบดีที่ 8 กุมภาพันธ์ 2567
08/02/2567
กยศ.เปิดให้ผู้กู้ยืมทําสัญญาปรับโครงสร้างหนี้ ผ่อนสูงสุด 15 ปี
วันจันทร์ที่ 5 กุมภาพันธ์ 2567
ต่อจากนี้ไป ขอเชิญรับฟังไทยคู่ฟ้า
กองทุนเงินให้กู้ยืมเพื่อการศึกษา เปิดให้ผู้กู้ยืมทําสัญญาปรับโครงสร้างหนี้ ให้เวลาผ่อนชําระนานสูงสุด
15 ปี โดยในการชําระเงินงวดสุดท้ายผู้กู้ยืมต้องมีอายุไม่เกิน 65 ปี พร้อมให้ส่วนลดเบี้ยปรับร้อยละ 100
ปลดภาระผู้ค้ําประกัน เปลี่ยนลําดับการตัดชําระจากเดิม เบี้ยปรับ ดอกเบี้ย เงินต้น เป็น
เงินต้นส่วนที่ครบกําหนด ดอกเบี้ย และเบี้ยปรับ
ผู้กู้ยืมที่ต้องการทําสัญญาปรับโครงสร้างหนี้ลงทะเบียนนัดหมายวันเข้าทําสัญญาล่วงหน้าได้ที่เว็บไซต์
www.studentloan.or.th ตั้งแต่บัดนี้ และเริ่มทําสัญญาตั้งแต่วันที่ 15 ก.พ.2567 เป็นต้นไปที่สํานักงานของ
กยศ. โดยในช่วง 3 เดือนแรกจะเปิดให้เข้าทําสัญญาได้ทุกวันไม่เว้นวันหยุด ตั้งแต่เวลา 09.00 – 20.00 น.
หลังจากนั้นจะเปิดให้ทําสัญญาตามจังหวัดต่าง ๆ ทั่วประเทศต่อไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​ผู้ตรวจราชการฯ ศุภกิจ เยี่ยมชมการดำเนินงานของสถานประกอบการผลิตและบรรจุผลิตภัณฑ์เครื่องดื่ม จังหวัดพระนครศรีอยุธยา
วันพฤหัสบดีที่ 8 กุมภาพันธ์ 2567
08/02/2567
​ผู้ตรวจราชการฯ ศุภกิจ เยี่ยมชมการดําเนินงานของสถานประกอบการผลิตและบรรจุผลิตภัณฑ์เครื่องดื่ม จังหวัดพระนครศรีอยุธยา
​ผู้ตรวจราชการฯ ศุภกิจ เยี่ยมชมการดําเนินงานของสถานประกอบการผลิตและบรรจุผลิตภัณฑ์เครื่องดื่ม จังหวัดพระนครศรีอยุธยา
วันที่ 6 กุมภาพันธ์ 2567 เวลา 15.00 น. นายศุภกิจ บุญศิริ ผู้ตรวจราชการกระทรวงอุตสาหกรรม และคณะ เยี่ยมชมการดําเนินงานของ บริษัท โอสถสภา จํากัด (มหาชน) และกลุ่มบริษัทโอสถสภา (โรงงานอยุธยา) ตั้งอยู่ที่ถนน สายเอเซีย ตําบลคลองสวนพลู อําเภอพระนครศรีอยุธยา จังหวัดพระนครศรีอยุธยา ซึ่งเป็นโรงงานผลิตและบรรจุผลิตภัณฑ์เครื่องดื่ม มีนโยบายการดําเนินธุรกิจบนหลักธรรมาภิบาลและมีความรับผิดชอบต่อสังคม โดยคํานึงถึงผู้มีส่วนได้ส่วนเสียทุกฝ่าย ได้แก่ ผู้บริโภค คู่ค้าและพันธมิตรทางธุรกิจ พนักงาน ชุมชนและสังคม ภายใต้วิสัยทัศน์พลังเพื่อเสริมสร้างชีวิต รวมถึงการดูแลสิ่งแวดล้อม การนําเอาพลังงานความร้อนที่ได้จากการหลอมขวดแก้วกลับมาใช้ใหม่ในกระบวนการผลิตเครื่องดื่ม ทําให้เราสามารถลดการใช้พลังงาน ซึ่งเป็นการดําเนินธุรกิจภายใต้โมเดล BCG ซึ่งผู้ตรวจราชการฯ ได้มอบหมายให้ สํานักงานอุตสาหกรรมจังหวัดพระนครศรีอยุธยา ให้คําปรึกษาแนะนํา บริษัทฯ เพื่อยกระดับอุตสาหกรรมสีเขียว (GI) ในระดับที่สูงขึ้นทั้งในระดับวัฒนธรรม และเครือข่ายสีเขียวต่อไป
รัฐบาลไทย-ข่าวทำเนียบรัฐบาล-เกษตร-พาณิชย์ ผนึกกำลังกระตุ้นเศรษฐกิจช่วงตรุษจีน รมช.ไชยา ให้ความมั่นใจ "ปศุสัตว์ OK" ปลอดภัย ไร้เนื้อเถื่อน
วันพุธที่ 7 กุมภาพันธ์ 2567
เกษตร-พาณิชย์ ผนึกกําลังกระตุ้นเศรษฐกิจช่วงตรุษจีน รมช.ไชยา ให้ความมั่นใจ "ปศุสัตว์ OK" ปลอดภัย ไร้เนื้อเถื่อน
เกษตร-พาณิชย์ ผนึกกําลังกระตุ้นเศรษฐกิจช่วงตรุษจีน รมช.ไชยา ให้ความมั่นใจ "ปศุสัตว์ OK" ปลอดภัย ไร้เนื้อเถื่อน
นายไชยา พรหมา รัฐมนตรีช่วยว่าการกระทรวงเกษตรและสหกรณ์ ร่วมกิจกรรม “พาณิชย์สั่งลุย ลดราคาตรุษจีน ปีมังกรทอง 2024” โดยมี นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ เป็นประธานเปิดกิจกรรมดังกล่าว พร้อมร่วมกันลงพื้นที่ตรวจเยี่ยมร้านจําหน่ายสินค้าในตลาดยิ่งเจริญ เขตบางเขน กรุงเทพฯ สําหรับวัตถุประสงค์การจัดกิจกรรม เพื่อกระตุ้นเศรษฐกิจ และสร้างความเชื่อมั่นให้แก่ผู้บริโภคที่ต้องการซื้อสินค้าสําหรับไหว้บรรพบุรุษหรือเป็นของฝาก แก่ญาติในช่วงตรุษจีนว่าสินค้าที่ได้รับเป็นสินค้าราคาถูก และคุณภาพดี
รัฐมนตรีช่วยฯ ไชยา กล่าวว่า รู้สึกมีความยินดีที่ได้มาร่วมกิจกรรมกับทางกระทรวงพาณิชย์ และขอให้ผู้บริโภคมั่นใจว่า ร้านค้าที่ได้รับป้าย "ปศุสัตว์ OK" เป็นร้านค้าที่กระทรวงเกษตรฯ โดยกรมปศุสัตว์รับรองว่า สะอาดปลอดภัย ถูกสุขอนามัย ทั้งเนื้อสุกร เนื้อไก่ ไข่ไก่ มาจากฟาร์มที่ได้มาตรฐาน (GAP) ผ่านกระบวนการเชือดชําแหละในโรงฆ่าสัตว์ที่ถูกกฎหมาย สามารถสอบย้อนกลับถึงแหล่งผลิตได้ จึงมั่นใจได้ว่า ไม่มีการนําเนื้อเถื่อนมาจําหน่ายแน่นอน
สําหรับโครงการปศุสัตว์ OK มีสินค้าที่อยู่ในขอบข่ายการรับรองของโครงการทั้งหมด 7 ชนิด ได้แก่ เนื้อหมู เนื้อไก่ เนื้อเป็ดเนื้อโค ไข่ไก่สด ไข่เป็ดสด และไข่นกกระทาสด ปัจจุบันมีสถานที่จําหน่ายที่เข้าร่วมโครงการ จํานวน 9,239 แห่ง ทั่วประเทศแบ่งเป็นสถานที่จําหน่ายเนื้อสัตว์ 5,621 แห่ง และสถานที่จําหน่ายไข่สด 3,671 แห่ง ในส่วนกิจกรรมพาณิชย์สั่งลุยลดราคาตรุษจีน ปีมังกรทอง 2024 ดําเนินการโดยกระทรวงพาณิชย์ เป็นการกระตุ้นเศรษฐกิจให้เกิดการจับจ่ายใช้สอยในช่วงเทศกาลตรุษจีน ระหว่างวันที่ 7-10 กุมภาพันธ์ 2567 ซึ่งมีการเปิดจุดจําหน่ายสินค้าเพื่อให้ประชาชนแวะเวียนเข้ามาจับจ่ายใช้สอย  ยกขบวนสินค้า ราคาสุดพิเศษ 13 หมวด 7,784 รายการ จากผู้ประกอบการ 259 ราย พร้อมกัน 18,500 แห่งทั่วประเทศ
ในโอกาสนี้ รัฐมนตรีทั้งสองได้สักการะ และเติมน้ํามันตะเกียง ณ ศาลเจ้าพ่อสมบุญ บริเวณตลาดยิ่งเจริญ และอวยพรประชาชนผู้มาจับจ่ายใช้สอยที่ตลาดในโอกาสเทศกาลตรุษจีน อีกด้วย
รัฐบาลไทย-ข่าวทำเนียบรัฐบาล-“ศุภมาส” ตอบกระทู้ถามสดในสภาฯ ยันอุเทนถวายยังรับนักศึกษาปี 1 เหมือนเดิม แต่ให้เปิดรับในวิทยาเขตอื่นแทนพร้อมทำแผนย้ายคณะวิศวกรรมศาสตร์และสถาปัตยกรรมศาสตร์ไปสถานที่ใหม่ย่านมีนบุรี
วันพฤหัสบดีที่ 8 กุมภาพันธ์ 2567
“ศุภมาส” ตอบกระทู้ถามสดในสภาฯ ยันอุเทนถวายยังรับนักศึกษาปี 1 เหมือนเดิม แต่ให้เปิดรับในวิทยาเขตอื่นแทนพร้อมทําแผนย้ายคณะวิศวกรรมศาสตร์และสถาปัตยกรรมศาสตร์ไปสถานที่ใหม่ย่านมีนบุรี
“ศุภมาส” ตอบกระทู้ถามสดในสภาฯ ยันอุเทนถวายยังรับนักศึกษาปี 1 เหมือนเดิม แต่ให้เปิดรับในวิทยาเขตอื่นแทนพร้อมทําแผนย้ายคณะวิศวกรรมศาสตร์และสถาปัตยกรรมศาสตร์ไปสถานที่ใหม่ย่านมีนบุรี
เมื่อวันที่ 8 ก.พ.น.ส.ศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม(อว.) ได้ตอบกระทู้ถามสดของนายชวน หลีกภัย ส.ส.บัญชีรายชื่อพรรคประชาธิปัตย์ในการประชุมสภาผู้แทนราษฎรกรณีนโยบายการรับนักศึกษามหาวิทยาลัยเทคโนโลยีราชมงคล(มทร.) ตะวันออก วิทยาเขตอุเทนถวาย ว่า การรับนักศึกษาของวิทยาเขตอุเทนถวาย ยังคงรับนักศึกษาปี 1 เหมือนเดิม แต่ให้มีการบริหารจัดการการเรียนการสอนเพื่อให้สอดรับกับแผนการย้ายที่ตั้งของอุเทนถวาย ซึ่งเป็นข้อเสนอจากการประชุมของหน่วยงานที่เกี่ยวข้อง ได้แก่ มทร.ตะวันออก, จุฬาฯ ,กรมธนารักษ์, สํานักงบประมาณ และสํานักงานอัยการสูงสุด โดยตนเป็นประธาน โดยเสนอให้อุเทนถวาย ย้ายสถานที่ไปยังวิทยาเขตบางพระ จังหวัดชลบุรี หรือสถานที่ที่กรมธนารักษ์จัดหาให้ หรือสถานที่ที่มีผู้บริจาคให้ และเห็นควรให้ปรับแผนการรับนักศึกษาใหม่ โดยเปิดรับนักศึกษาใหม่ในวิทยาเขตอื่น ๆ แทน ซึ่งมหาวิทยาลัยจะเสนอสภามหาวิทยาลัยพิจารณาให้ความเห็นชอบหรืออนุมัติแผนดังกล่าวในวันที่ 10 ก.พ.2567
รมว.อว.กล่าวต่อว่า สําหรับการจัดหาสถานที่เรียนให้นักศึกษาที่ต้องย้ายนั้น ในเบื้องต้นได้กําหนดไว้ใน 4 พื้นที่ ได้แก่ วิทยาเขตบางพระ จ.ชลบุรี วิทยาเขตจักรพงษภูวนารถ ถ.วิภาวดีรังสิต กรุงเทพฯ พื้นที่บริจาคที่มีนบุรี กรุงเทพฯและพื้นที่ที่ราชพัสดุใน จ.สมุทรปราการ ซึ่งทั้ง 4 สถานที่สามารถเดินทางได้สะดวก โดยกระทรวง อว. ได้ประสานกับอุเทนถวายเพื่อจัดทํารายละเอียดในการจัดทําคําของบประมาณ และประสานกับสํานักงบประมาณเพื่อให้ความช่วยเหลือในการสนับสนุนในด้านต่างๆ ขณะที่อุเทนถวายได้มีการจัดทําแผนการเคลื่อนย้ายบุคลากรของสํานักงานเขตพื้นที่อุเทนถวาย ซึ่งมีจํานวน 125 คน โดยจัดหาพื้นที่การปฏิบัติงานบางส่วนในพื้นที่จักรพงษภูวนารถ และเตรียมการเคลื่อนย้ายครุภัณฑ์เพื่อใช้ในการทํางาน และกําหนดเริ่มปฏิบัติหน้าที่ในวันที่ 12 มี.ค.2567 นอกจากนี้ ยังจัดทําแผนเคลื่อนย้ายพื้นที่เขตพื้นที่อุเทนถวาย โดยจัดทําโครงการก่อสร้างขยายเขตพื้นที่การศึกษาของคณะวิศวกรรมศาสตร์และสถาปัตยกรรมศาสตร์ บนที่ดินจํานวน 24 ไร่ 2 งาน 50 ตารางวา ที่มีนบุรี กรุงเทพฯ เพื่อรองรับการเคลื่อนย้ายนักศึกษา ทั้งนี้ได้ผ่านการพิจารณาของสภามหาวิทยาลัยฯ แล้วพร้อมกับได้เสนอของบประมาณในปี 2568 จํานวนประมาณ 400 ล้านบาทต่อสํานักงบประมาณแล้ว
#กระทรวงการอุดมศึกษาวิทยาศาสตร์วิจัยและนวัตกรรม
#MHESI
รัฐบาลไทย-ข่าวทำเนียบรัฐบาล-​"เกณิกา“เผย กระทรวงเกษตรและสหกรณ์ จัดทำงบฯ รายจ่ายปี 68 เน้นการดำเนินงานตามนโยบายรัฐบาลและขับเคลื่อนงานด้านการเกษตรให้เห็นเป็นรูปธรรม
วันพฤหัสบดีที่ 8 กุมภาพันธ์ 2567
08/02/2567
​"เกณิกา“เผย กระทรวงเกษตรและสหกรณ์ จัดทํางบฯ รายจ่ายปี 68 เน้นการดําเนินงานตามนโยบายรัฐบาลและขับเคลื่อนงานด้านการเกษตรให้เห็นเป็นรูปธรรม
​"เกณิกา“เผย กระทรวงเกษตรและสหกรณ์ จัดทํางบฯ รายจ่ายปี 68 เน้นการดําเนินงานตามนโยบายรัฐบาลและขับเคลื่อนงานด้านการเกษตรให้เห็นเป็นรูปธรรม
วันที่ 8 ก.พ. 67 น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า กระทรวงเกษตรและสหกรณ์ นําโดย ร.อ.ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ได้จัดทํางบประมาณรายจ่ายประจําปีงบประมาณ พ.ศ. 2568 ร่วมกับสํานักงบประมาณ โดยมุ่งเน้นการดําเนินงานตามนโยบายรัฐบาล และขับเคลื่อนงานด้านการเกษตรให้เห็นเป็นรูปธรรม เน้นงานสําคัญ ได้แก่ 1. การจัดที่ดินทํากินให้เกษตรกร 2. การจัดทําข้อมูลเกษตรกร แปลงเกษตรกรในระบบดิจิทัลและการประกันภัยพืชผล 3. การส่งเสริมฟื้นฟูความอุดมสมบูรณ์ของดิน 4. การบริหารจัดการน้ํา 5. การผลักดันสินค้าเกษตรมูลค่าสูง 6. การส่งเสริมให้เกษตรกรและสถาบันเกษตรกรมีความเข้มแข็ง 7. การส่งเสริมการท่องเที่ยวเชิงเกษตร 8. การเปลี่ยนแปลงของสภาวะสิ่งแวดล้อม และ 9. การทํางานและการวิจัยภายใต้กรอบความร่วมมือ โดยมีเป้าหมายให้เกษตรกรมีรายได้เพิ่มขึ้น 3 เท่า ภายใน 4 ปี (2567 – 2570)
น.ส.เกณิกา กล่าวต่อว่า สถานการณ์ภาคการเกษตร มีอัตราการเติบโตของ GDP ภาคการเกษตร ในปี 2566 มีมูลค่า 680,640 ล้านบาท หรือขยายร้อยละ 0.3 จากปริมาณน้ําที่เพียงพอ การบริหารจัดการฟาร์มที่ดี และเศรษฐกิจโลกปรับตัวดีขึ้น และในปี 2567 มีแนวโน้มการขยายตัวร้อยละ 0.7 – 1.7 จากปัจจัยในเรื่องนโยบายของภาครัฐ คือ ตลาดนํา นวัตกรรมเสริม เพิ่มรายได้ ความต้องการสินค้าเกษตรเพิ่มมากขึ้น
“ร.อ.ธรรมนัส มุ่งเน้นการขับเคลื่อนงานเกษตรที่ตอบสนองนโยบายรัฐบาล ทั้งในเรื่องภารกิจเร่งด่วน การแก้ไขปัญหาให้กับพี่น้องเกษตรกร การพัฒนาคุณภาพชีวิต และการสร้างความยั่งยืนให้กับภาคการเกษตร ซึ่งถือเป็นเรื่องสําคัญ การจัดทํางบประมาณดังกล่าว จึงมุ่งสู่เป้าหมายที่จะพัฒนา โดยให้เกิดการบูรณาการของทุกหน่วยงานในสังกัด เพื่อให้เกิดประโยชน์สูงสุด ”
รัฐบาลไทย-ข่าวทำเนียบรัฐบาล-จัดบริการคลินิกมลพิษ-ห้องปลอดฝุ่น ดูแลประชาชนจาก PM2.5
วันพฤหัสบดีที่ 8 กุมภาพันธ์ 2567
08/02/2567
จัดบริการคลินิกมลพิษ-ห้องปลอดฝุ่น ดูแลประชาชนจาก PM2.5
วันพุธที่ 31 มกราคม 2567
ต่อจากนี้ไป ขอเชิญรับฟังไทยคู่ฟ้า
รัฐบาลยกระดับการดูแลประชาชนจากฝุ่น PM2.5 โดยจัดบริการคลินิกมลพิษใน รพ.รัฐ 90
แห่งกระจายอยู่ทั่วประเทศ ใช้บริการ Online ได้ที่เว็บไซต์ pollutionclinic.com จัดทําห้องปลอดฝุ่น ใน 30
จังหวัดซึ่งเป็นพื้นที่เสี่ยงสูงและตั้งเป้าขยายให้มีทุกอําเภอ ประชาชนกลุ่มเสี่ยง เช่น เด็กเล็ก ผู้สูงอายุ
ผู้มีโรคประจําตัว ขอใช้บริการเพื่อลดการสัมผัสมลพิษได้ที่
รพ.รัฐใกล้บ้านหรือสอบถามเจ้าหน้าที่สาธารณสุขในพื้นที่ นอกจากนี้
ยังมีศูนย์ปฏิบัติการฉุกเฉินด้านการแพทย์และสาธารณสุข คอยดูแลประชาชนเมื่อปริมาณฝุ่นเกินมาตรฐาน
ผู้มีข้อกังวลเกี่ยวกับผลกระทบจากฝุ่น PM2.5
ขอรับคําปรึกษาหรือรับบริการได้ที่หน่วยงานสาธารณสุขทั่วประเทศ สอบถามโทร.สายด่วนกรมอนามัย 1478
หรือสายด่วนกรมควบคุมโรค 1422
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดดีอี เปิดประชุมระดับชาติว่าด้วยการคุ้มครองเด็กในยุคดิจิทัล ประจำปี 2567  ร่วมกันหยุดเหตุล่วงละเมิดเด็กออนไลน์
วันพฤหัสบดีที่ 8 กุมภาพันธ์ 2567
ปลัดดีอี เปิดประชุมระดับชาติว่าด้วยการคุ้มครองเด็กในยุคดิจิทัล ประจําปี 2567  ร่วมกันหยุดเหตุล่วงละเมิดเด็กออนไลน์
ปลัดดีอี เปิดประชุมระดับชาติว่าด้วยการคุ้มครองเด็กในยุคดิจิทัล ประจําปี 2567  ร่วมกันหยุดเหตุล่วงละเมิดเด็กออนไลน์
ปลัดดีอี เปิดประชุมระดับชาติว่าด้วยการคุ้มครองเด็กในยุคดิจิทัล ประจําปี 2567 ร่วมกันหยุดเหตุล่วงละเมิดเด็กออนไลน์
วันนี้ (8 กุมภาพันธ์ 2567) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) กล่าวเปิดการประชุมระดับชาติว่าด้วยการคุ้มครองเด็กในยุคดิจิทัล ประจําปี 2567 ภายใต้หัวข้อ “สู่สภาพแวดล้อมออนไลน์ที่ปลอดภัยและครอบคลุมยิ่งขึ้นสําหรับเด็กและเยาวชน” เนื่องในวันอินเทอร์เน็ตปลอดภัยแห่งชาติ พ.ศ. 2567 จัดโดยยูนิเซฟ ร่วมกับกระทรวงการพัฒนาสังคมและความมั่นคงของมนุษย์ กระทรวงยุติธรรม กระทรวงดิจิทัลเพื่อเศรษฐกิจและสังคม และเครือข่ายเสริมสร้างอินเทอร์เน็ตปลอดภัยประเทศไทย โดยมีเจ้าหน้าที่ระดับสูงและผู้เชี่ยวชาญด้านการคุ้มครองเด็ก กฎหมาย และเทคโนโลยีสารสนเทศ ตลอดจนเด็กและเยาวชนร่วมกันหาแนวทางและพัฒนากลยุทธ์ด้านนโยบายและแนวปฏิบัติเพื่อการคุ้มครองเด็กและการสร้างสภาพแวดล้อมทางดิจิทัลที่ปลอดภัยยิ่งขึ้นสําหรับเด็กไทย โดยมี นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ รองศาสตราจารย์ จุมพล รอดคําดี ประธานเครือข่ายเสริมสร้างอินเทอร์เน็ตปลอดภัยประเทศไทย และคุณคิม คยอง ซัน ผู้อํานวยการองค์การยูนิเซฟ ประเทศไทย และ พ.ต.ท. พเยาว์ ทองเสน รองอธิบดีกรมสอบสวนคดีพิเศษ ร่วมพิธีเปิดงาน ณ โรงแรม เดอะ สุโกศล กรุงเทพฯ
โดยศาสตราจารย์พิเศษวิศิษฏ์ หรือ ปลัดดีอี ได้กล่าวถึงการจัดตั้งศูนย์ปฏิบัติการแก้ไขปัญหาอาชญากรรมออนไลน์ (Anti Online Scam Operation Center: AOC) เพื่อให้มีการดําเนินการในการป้องกันและปราบปรามอาชญากรรมออนไลน์ การให้ความสําคัญและมุ่งเน้นการจัดการข้อมูลที่เป็นเท็จทางสื่อออนไลน์ โดยเฉพาะข่าวปลอม รวมถึง เร่งสร้างความตระหนักรู้ รู้เท่าทัน สําหรับกลุ่มเสี่ยงที่มีแนวโน้มถูกหลอกลวงสูง ได้แก่ กลุ่มเด็กและเยาวชน นักเรียนนักศึกษา และผู้สูงอายุ
รัฐบาลไทย-ข่าวทำเนียบรัฐบาล-“ในภาพ พระองค์ประทับอยู่ที่ศาลาด้านนอก มีรับสั่งเรื่องโน้นเรื่องนี้ หันพระพักตร์ไปทางนั้นทีทางนี้ที แล้วมีนางสนองพระโอษฐ์คนหนึ่งเสียงดังมาก พูดขึ้นว่า ‘ท่านภีออกไป
วันพฤหัสบดีที่ 8 กุมภาพันธ์ 2567
“ในภาพ พระองค์ประทับอยู่ที่ศาลาด้านนอก มีรับสั่งเรื่องโน้นเรื่องนี้ หันพระพักตร์ไปทางนั้นทีทางนี้ที แล้วมีนางสนองพระโอษฐ์คนหนึ่งเสียงดังมาก พูดขึ้นว่า ‘ท่านภีออกไป
เขาจะฉายพระรูปพระเจ้าอยู่หัว’” พระองค์ไม่ได้มีพระราชดํารัสอะไร หากแต่ทรงดึงองค์ท่านภีไว้ไม่ให้ไปไหน
ม.จ.ภีศเดช รัชนี เล่าถึงเหตุการณ์ในภาพเมื่อครั้ง พระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ 9 เสด็จพระราชดําเนินไป #ทรงเยี่ยมสวนส้มวังน้ําค้าง อ.สันป่าตอง จ.เชียงใหม่ เมื่อวันที่ 6 กุมภาพันธ์ 2513
======================
ที่มา: นิตยสาร Hello / Pinterest
รัฐบาลไทย-ข่าวทำเนียบรัฐบาล-สธ.-จุฬาฯ ลงนาม MOU วิชาการ Digital Health - วิจัยนวัตกรรม พัฒนาบุคลากรดูแลประชาชนทันโลกยุคดิจิทัล
วันพฤหัสบดีที่ 8 กุมภาพันธ์ 2567
สธ.-จุฬาฯ ลงนาม MOU วิชาการ Digital Health - วิจัยนวัตกรรม พัฒนาบุคลากรดูแลประชาชนทันโลกยุคดิจิทัล
กระทรวงสาธารณสุข จับมือ จุฬาลงกรณ์มหาวิทยาลัย ทําความร่วมมือด้านวิชาการ ออกแบบการเรียนการสอน/อบรมระยะสั้นเรื่อง Digital Health และวิชาการต่างๆ พัฒนาองค์ความรู้และนวัตกรรมที่เกี่ยวข้อง เพื่อให้บุคลากรทางการแพทย์สามารถดูแลสุขภาพประชาชนในยุคดิจิทัล
กระทรวงสาธารณสุข จับมือ จุฬาลงกรณ์มหาวิทยาลัย ทําความร่วมมือด้านวิชาการ ออกแบบการเรียนการสอน/อบรมระยะสั้นเรื่อง Digital Health และวิชาการต่างๆ พัฒนาองค์ความรู้และนวัตกรรมที่เกี่ยวข้อง เพื่อให้บุคลากรทางการแพทย์สามารถดูแลสุขภาพประชาชนในยุคดิจิทัล ทั้งด้านรักษา ป้องกันและส่งเสริมสุขภาพ ได้อย่างมีประสิทธิภาพ
วันนี้ (8 กุมภาพันธ์ 2567) ที่กระทรวงสาธารณสุข จ.นนทบุรี นพ.ชลน่าน ศรีแก้ว รัฐมนตรีว่าการกระทรวงสาธารณสุข เป็นประธานในพิธีลงนามบันทึกข้อตกลงความร่วมมือทางวิชาการ ระหว่าง นพ.โอภาส การย์กวินพงศ์ ปลัดกระทรวงสาธารณสุข และ ศ.ดร.บัณฑิต เอื้ออาภรณ์ อธิการบดีจุฬาลงกรณ์มหาวิทยาลัย เพื่อพัฒนาองค์ความรู้และสร้างบุคลากรทางการแพทย์รองรับการดูแลสุขภาพของประชาชน
นพ.ชลน่านกล่าวว่า กระทรวงสาธารณสุขให้ความสําคัญกับการดูแลสุขภาพประชาชน ตามนโยบายยกระดับ 30 บาทของรัฐบาล ที่มุ่งเน้นให้ประชาชนเข้าถึงบริการได้อย่างสะดวก รวดเร็ว มีคุณภาพ และมีประสิทธิภาพ โดยกําหนดประเด็นดิจิทัลสุขภาพ (Digital Health) เป็นหนึ่งในนโยบายการดําเนินงานของกระทรวงสาธารณสุข ปี 2567 โดยเฉพาะการพัฒนาให้โรงพยาบาลในสังกัดเป็นโรงพยาบาลอัจฉริยะ (Smart Hospital) และการเดินหน้า 30 บาทรักษาทุกที่ ด้วยบัตรประชาชนใบเดียว ที่มีการเชื่อมโยงข้อมูลสุขภาพของทุกหน่วยบริการเป็นข้อมูลสุขภาพอิเล็กทรอนิกส์ ทําให้เกิดความสะดวกทั้งผู้ให้บริการและผู้รับบริการ พร้อมกันนี้ ได้ให้ความสําคัญกับเรื่องของการพัฒนาศักยภาพและขวัญกําลังใจของบุคลากรทางด้านการแพทย์และสาธารณสุขด้วย ซึ่งนับเป็นเรื่องน่ายินดีที่สถาบันการศึกษาชั้นนําของประเทศเช่นจุฬาลงกรณ์มหาวิทยาลัย ได้มีความร่วมมือกับกระทรวงสาธารณสุขในการพัฒนางานส่วนนี้
ด้าน นพ.โอภาสกล่าวว่า ตามบันทึกข้อตกลงครั้งนี้ กระทรวงสาธารณสุขและจุฬาลงกรณ์มหาวิทยาลัย จะร่วมกันพัฒนาและออกแบบบทเรียนหรือสื่อการสอน การจัดโปรแกรมระยะสั้น เปิดรายวิชาและการจัดการเรียนการสอนในหัวข้อ Digital Health รวมถึงการทําวิจัยเพื่อสร้างองค์ความรู้และนวัตกรรมที่เกี่ยวข้อง มีการนําเทคโนโลยีที่ก้าวหน้าและแนวคิดด้านการบริหารจัดการอย่างเป็นองค์รวม มาสร้างบุคลากรทางการแพทย์รองรับการดูแลด้านสุขภาพของประชาชน ทั้งด้านการรักษา การป้องกันและการส่งเสริมสุขภาพ ถือเป็นการนําความเข้มแข็งของทั้งสององค์กรมาช่วยในการพัฒนาการเรียนการสอนและบริการวิชาการ ซึ่งจะส่งผลดีต่อการพัฒนาสุขภาพของประชาชน โดยจะมีความร่วมมือกันเป็นระยะเวลา 5 ปี
ทั้งนี้ ในบันทึกข้อตกลงความร่วมมือทางวิชาการ ยังให้ความสําคัญกับเรื่องการรักษาความลับของข้อมูลทั้งสองฝ่าย ขณะที่การบริหารจัดการในทรัพย์สินทางปัญญาและการถ่ายทอดเทคโนโลยีที่ได้จากการดําเนินงานร่วมกันภายใต้บันทึกข้อตกลงนี้ จะถือเป็นสิทธิร่วมกัน
*************************************** 8 กุมภาพันธ์ 2567
รัฐบาลไทย-ข่าวทำเนียบรัฐบาล-​โฆษกรัฐบาลยกตัวเลขนายแพทย์พรหมินทร์ เลขานายกฯ เผยหากไม่มีมาตรการกระตุ้นเงินหมุนเวียนอย่างเป็นรูปธรรม เศรษฐกิจไทยวิกฤตแน่
วันพฤหัสบดีที่ 8 กุมภาพันธ์ 2567
08/02/2567
​โฆษกรัฐบาลยกตัวเลขนายแพทย์พรหมินทร์ เลขานายกฯ เผยหากไม่มีมาตรการกระตุ้นเงินหมุนเวียนอย่างเป็นรูปธรรม เศรษฐกิจไทยวิกฤตแน่
​โฆษกรัฐบาลยกตัวเลขนายแพทย์พรหมินทร์ เลขานายกฯ เผยหากไม่มีมาตรการกระตุ้นเงินหมุนเวียนอย่างเป็นรูปธรรม เศรษฐกิจไทยวิกฤตแน
นายชัย วัชรงค์ โฆษกประจําสํานักนายกรัฐมนตรี เปิดเผยถึงสภาพเศรษฐกิจไทย โดยระบุว่า ถึงแม้สถานการณ์เศรษฐกิจของไทยจะยังไม่ได้อยู่ขั้นวิกฤตในสายตาของหลาย ๆ คน แต่คาดการณ์ได้ว่า หากไทยยังไม่ดําเนินนโยบายใด ๆ ที่เห็นผลอย่างเป็นรูปธรรม ที่ไม่ใช่เพียงชะลอการเกิดวิกฤตทางเศรษฐกิจ อาจทําให้ระบบเศรษฐกิจไทยเจอวิกฤตที่แท้จริง
ทั้งนี้ อยากให้คิดถึงประชาชนที่รายได้น้อย คนหาเช้ากินค่ํา ประชาชนเหล่านี้รู้ดีว่ากําลังประสบปัญหา “วิกฤตทางเศรษฐกิจ” และแม้ว่ารัฐบาลดําเนินการแก้ปัญหาเต็มรูปแบบ ในทุกด้าน แก้ไขปัญหาลดรายจ่ายในประเทศ ปรับโครงสร้างราคาพลังงาน แก้หนี้ เพิ่มรายได้เกษตรกร ดึงราคาพืชผลทางการเกษตร หาโอกาส เพิ่มการส่งออกสินค้าเกษตร เพิ่มโอกาสการทํางานของประชาชน ผลักดันการลงทุนจากต่างประเทศ อํานวยความสะดวกการค้า FTA การค้าชายแดน สนับสนุนการท่องเที่ยว และเพิ่มรายได้ให้อุตสาหกรรมการท่องเที่ยว แต่เศรษฐกิจไทยก็ยังชะลอตัว ขาดสภาพคล่อง
วันนี้ คนรายได้น้อยกําลังจะพบกับวิกฤตซ้ําวิกฤต ตัวเลข GDP ของไทยยังไม่ฟื้นกลับไปถึงตัวเลขก่อนโควิด ซึ่งตัวเลขของนายแพทย์พรหมินทร์ เลิศสุริย์เดช เลขาธิการนายกรัฐมนตรี เห็นได้ว่า เศรษฐกิจไทยโตช้าตั้งแต่ก่อนโควิด-19 แล้ว โดยอัตราการขยายตัวของเศรษฐกิจเฉลี่ยแล้ว 7.3% ในปี 1994-1996 (ตัดช่วงวิกฤตต้มยํากุ้งออกไป) ปี 1999-2007 GDP โตเฉลี่ย 5.2% และปี 2010-2019 GDP โตเฉลี่ย 3.6% โดยตั้งแต่ปี 2014-2019 ก่อนโควิด-19 GDP โตเฉลี่ยอยู่ที่ 3.0% และการฟื้นตัวของไทยฟื้นตัวช้าที่สุดในอาเซียน วันนี้ตัวเลขของสํานักงานเศรษฐกิจการคลัง ที่ประเมินตัวเลข GDP ทั้งปีโตแค่ 1.8% จึงยังไม่ฟื้นมาเทียบเท่าช่วงก่อนโควิด-19 ซึ่ง GDP อยู่ที่ 2.2% ซึ่งแปลได้ว่าเศรษฐกิจไทยยังไม่ฟื้นตัว
ดังนั้น รัฐบาลเชื่อว่ามาตรการ Digital Wallet ยังจําเป็น การอัดฉีดเงินเข้าระบบจะช่วยลดความเหลื่อมล้ํา ช่วยให้คนรายได้น้อยมีเงินจับจ่ายใช้สอย กระตุ้นเงินทั้งระบบ แก้ปัญหาไม่ให้เกิดวิกฤตทางเศรษฐกิจที่คาดการณ์ได้ว่ากําลังจะเกิดขึ้น
“จากการประเมินทางด้านเศรษฐกิจ มาตรการ Digital Wallet ยังจําเป็น การฉีดกระตุ้นเงินเข้าในระบบให้เกิดสภาพคล่อง ยิ่งมีความจําเป็นมากขึ้นเมื่อธนาคารเข้มงวดเรื่องการปล่อยกู้มากขึ้น ทําให้ยอดปล่อยกู้ต่ําลง ทําให้ไทยขาดสภาพคล่องทั้งระบบ ขาดกําลังซื้อ มีวิกฤตเงินฝืด ซึ่งการคาดการณ์ที่เกิดขึ้นต้องแก้ไขอย่างตรงจุด และมีประสิทธิภาพ มิฉะนั้น ไทยอาจประสบปัญหาวิกฤตที่แท้จริง หากยังไม่ดําเนินการอะไร” นายชัย กล่าว
รัฐบาลไทย-ข่าวทำเนียบรัฐบาล-​รองปลัดเศรษฐเกียรติฯ ร่วมประชุมคณะกรรมาธิการวิสามัญพิจารณาศึกษาแนวทางการป้องกันและแก้ไขปัญหาภัยแล้งอันเนื่องมาจากปรากฏการณ์เอลนิญโญ ครั้งที่ 12
วันพุธที่ 7 กุมภาพันธ์ 2567
​รองปลัดเศรษฐเกียรติฯ ร่วมประชุมคณะกรรมาธิการวิสามัญพิจารณาศึกษาแนวทางการป้องกันและแก้ไขปัญหาภัยแล้งอันเนื่องมาจากปรากฏการณ์เอลนิญโญ ครั้งที่ 12
​รองปลัดเศรษฐเกียรติฯ ร่วมประชุมคณะกรรมาธิการวิสามัญพิจารณาศึกษาแนวทางการป้องกันและแก้ไขปัญหาภัยแล้งอันเนื่องมาจากปรากฏการณ์เอลนิญโญ ครั้งที่ 12
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ ให้เป็นคณะกรรมาธิการวิสามัญพิจารณาศึกษาแนวทางการป้องกันและแก้ไขปัญหาภัยแล้งอันเนื่องมาจากปรากฏการณ์เอลนิญโญ และได้เข้าร่วมประชุมคณะกรรมาธิการฯ ครั้งที่ 12 ณ ห้องประชุมกรรมาธิการ N408 ชั้น 4 อาคารรัฐสภา โดยมีนายศักดิ์ดา วิเชียรศิลป์ เป็นประธาน
ทั้งนี้ ที่ประชุมได้ร่วมกันพิจารณาศึกษาเกี่ยวกับหลักการและวิธีการเติมน้ําใต้ดิน โดยมีกรมทรัพยากรน้ําบาดาล มาให้ข้อมูลฯ ซึ่งการเติมน้ําใต้ดินในปัจจุบัน มี 3 แบบ ได้แก่ 1) ระบบเติมน้ําใต้ดินระดับตื้นผ่านบ่อวงคอนกรีตเสริมเหล็ก 2) ระบบเติมน้ําฝนจากหลังคาผ่านบ่อวงคอนกรีตเสริมเหล็ก 3)ระบบเติมน้ําใต้ดินระดับตื้นผ่านสระ โดยมีผลการดําเนินงานการก่อสร้างระบบเติมน้ําที่ผ่านมา จํานวน 3,031 แห่